| **Jekaterina II** |
| --- |
| Rusijos imperatorė |
|  |
| Johano Baptisto Lampio portretas pagal Aleksanderį Rosliną, 1780–1790 m. |
|  Romanovai‑Holšteinai‑Gotorpai |
| Rusijos imperatorės herbas |
| Rusijos imperatorės herbas |
|  |
| Gimė | 1729 m. gegužės 2 d. [pagal J.K.: balandžio 21 d.]Štetinas, Prūsijos karalystė |
| Mirė | 1796 m. lapkričio 17 d. (67 metai) [pagal J.K.: lapkričio 6 d.]Sankt Peterburgas, Rusijos imperija |
| Palaidotas (-a) | Petropavlovsko tvirtovė |
| Tėvas | Kristijonas Augustas fon Anhaltas-Cerbstas |
| Motina | Joana Elžbieta fon Holštein-Gotorp |
| Sutuoktinis (-ė) | Petras III |
| Vaikai | Pavelas IAnaAleksejusJelizaveta |
| Rusijos imperatorė |
| Valdė | 1762 m. - 1796 m. (~34 metai) |
| Karūnavimas | 1762 m. rugsėjo 12 d. |
| Pirmtakas | Petras III |
| Įpėdinis | Pavelas I |
|  |
| Žymūs apdovanojimai |
|  |
|  |
|  **Vikiteka** | Jekaterina II |
| Parašas |
|  |

**Jekaterina II**, arba **Kotryna II** (rus. *Екатерина II*, 1729 m. gegužės 2 d. – 1796 m. lapkričio 17 d.), žinoma kaip **Jekaterina Didžioji** – Rusijos imperatorė nuo 1762 m. liepos 9 d. iki 1796 m. lapkričio 17 d. Apšviestojo absoliutizmo atstovė.

Gyvenimas
---------

Sofija Augusta Fryderikė fon Anhalt-Cerbst gimė Štetine (dab. Ščecinas), Prūsijos karalystėje, Šventojoje Romos imperijoje, kunigaikščio ir generolo Kristijono Augusto šeimoje. Tėvas buvo atsidėjęs savo darbui, o neramaus charakterio motina dažnai keliaudavo po Europą, todėl nė vienas rimtai neužsiėmė mergaitės auklėjimu.

### Santuoka

Būdama šešiolikos metų Jekaterina imperatorės Jelizavetos valia buvo ištekinta už septyniolikmečio trečios eilės pusbrolio, sosto įpėdinio Karlo Peterio Ulricho (vėliau tapusio Petru III). 1744 m. priėmė stačiatikybę ir Jekaterinos (Kotrynos) vardą. Pati neturėdama vaikų, Jelizaveta iš Jekaterinos reikalavo susilaukti sosto įpėdinio. Būdama Petro III žmona politikoje nedalyvavo, bet mokėsi rusų kalbą, kultūrą ir istoriją. Skaitė filosofų Voltero, Deni Didro, Šarlio Monteskjė darbus.

Kartą Petras III viešai įžeidė Jekateriną, šiai pravirkus pagrasino skyrybomis ir kalėjimu. Tada Jekaterina pirmą kartą rimtai ėmė svarstyti vyro priešininkų pasiūlymus įvykdyti perversmą ir perimti valdžią.

### Valdymas

Jekaterina II, 1778–1779 m. (Vigilijus Eriksenas)
Po Jelizavetos mirties Rusijos imperiją pradėjo valdyti Petras III, tačiau jis negebėjo sutarti su žmonėmis, tad visas dvaras simpatizavo Jekaterinai. 1762 metais Petras III buvo priverstas pasirašyti žmonos parašytą aktą, pagal kurio sąlygas jis „savo noru" atsisakė sosto. Suimtas ir įkalintas, Petras III žuvo per išgertuves susiginčijęs ir susipešęs su vienu iš sugėrovų. Jekaterina darė viską, kad ant jos nekristų įtarimo šešėlis. Buvo paskelbta, kad imperatorius mirė dėl sunkios ligos.

1764 m. įsteigtas Smolnio kilmingųjų mergaičių institutas – pirmoji moterų mokykla Rusijoje. Įvykdyta Bažnyčios žemių sekuliarizacija. 1767–1768 m. sukurta komisija, kuri nesėkmingai bandė rengti naują teisyną. Komisija buvo sudaryta iš bajorų, miestiečių, laisviųjų valstiečių, kazokų, Sibiro tautų atstovų. Pakvietė į Rusiją kolonistus iš užsienio. Jos valdymo metais Rusijoje atsirado pavolgio vokiečiai. Kolonistams buvo suteikta religinė laisvė ir privilegijos. Imperatorei valdant sustiprinta centrinė valdžia, išplėstos bajorų teisės, prie Rusijos prijungtas Krymas, Šiaurės Kaukazas, Kuršas ir Žiemgala bei Lietuvos Didžiosios Kunigaikštystės žemės.

|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

### Meilužiai

Jekaterina tekėdama neturėjo jokios lytinio gyvenimo patirties. Būsimoji valdovė ir po vedybų išliko skaisti. Po dešimties santuokos metų ji pagimdė sūnų Pavelą (Povilą) – manoma, jog tikrasis tėvas jos pirmas meilužis Sergejus Saltykovas. Vėliau gimusių Jekaterinos vaikų tėvai buvo lenkų kunigaikštis Stanislovas Augustas Poniatovskis, rusų kunigaikštis Grigorijus Orlovas.

Įkopusi į penktą dešimtį Jekaterina vis dar traukė vyrų dėmesį. Naujuoju jos favoritu tapo nerangus, prastuoliškų manierų Grigorijus Potiomkinas. Jų santykiai truko keletą metų. Nenorėdamas prarasti įtakos imperatorei, Potiomkinas sugalvojo įvesti imperatorės meilužių atrankos sistemą. Jekaterinai ši idėja patiko, ir Potiomkinas pats pradėjo parinkinėti jai meilužius. Atsidėkodama savo partneriams Jekaterina dalijo iždo pinigus, teikė titulus, skyrė dvarus su keliais tūkstančiais baudžiauninkų.

Paminklai Jekaterinai II
------------------------

* Sankt PeterburgasSankt Peterburgas
* Odesa (neišlikęs)Odesa (neišlikęs)
* KrasnodarasKrasnodaras
* Jekaterinoslavas (neišlikęs)Jekaterinoslavas (neišlikęs)
* Vilnius (neišlikęs)Vilnius (neišlikęs)
* Didysis NaugardasDidysis Naugardas
* Paminklas „200 metų su Rusija", Vladikavkazas, Šiaurės OsetijaPaminklas „200 metų su Rusija", Vladikavkazas, Šiaurės Osetija

Pastabos
--------

1. ↑  Gimimo vardas – Sofija Augusta Fryderikė fon Anhalt-Cerbst (vok. *Sophie Auguste Friederike von Anhalt-Zerbst*).

Šaltiniai
---------

1. ↑  *Jekaterina II, Sophie Augusta Friederika von Anhalt‑Zerbst*. Visuotinė lietuvių enciklopedija, T. VIII (Imhof-Junusas). – Vilnius: Mokslo ir enciklopedijų leidybos institutas, 2005. 622-623 psl.

Nuorodos
--------

|  |
| --- |
| Jekaterina II **Romanovų šeima**Smulkesnė šaka **Anhaltai****Gimė:** 1729 gegužės 2 **Mirė:** 1796 lapkričio 6  |
| Karališkieji titulai |
| Prieš tai:**Petras III** | **Rusijos imperatorė**1762 m. liepos 9 d. – 1796 m. lapkričio 17 d. | Po to:**Povilas I** |
| Karališkosios šeimos titulai |
| Prieš tai:**Marta Skovronska** | **Rusijos imperatorienė**1762 m. sausio 5 d. – 1762 m. liepos 9 d. | Po to:**Marija Fiodorovna** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Ž • A • RKijevo Rusios, Vladimiro-Suzdalės, ir Rusijos valdovai |
| --- |
|  |
| Didieji kunigaikščiai | 

Riurikas **·**  Olegas **·**  Igoris **·**  Olga **·**  Sviatoslavas Igorevičius **·**  Jaropolkas Sviatoslavičius **·**  Vladimiras Sviatoslavičius **·**  Sviatopolkas Vladimirovičius **·**  Jaroslavas I **·**  Iziaslavas Jaroslavičius **·**  Sviatoslavas Jaroslavičius **·**  Vsevolodas Jaroslavičius **·**  Sviatopolkas Iziaslavičius **·**  Vladimiras Monomachas **·** Mstislavas I **·** Jaropolkas II **·** Vsevolodas II **·** Igoris II **·** Iziaslavas II Mstislavičius **·** Jurijus Dolgorukis **·** Andrejus Bogoliubskis **·** Michailas **·** Vsevolodas Didysis Lizdas **·** Jurijus II **·** Konstantinas **·** Jurijus II (antras kartas) **·** Jaroslavas II **·** Sviatoslavas III **·** Andrėjus II **·** Aleksandras Neviškis **·** Jaroslavas Tverietis **·** Vasily of Kostroma **·** Dmitrijus Pereslavlietis **·** Andrėjus Gorodocietis **·** Michailas Tverietis **·** Jurijus III Maskvietis **·** Dmitrijus Tverietis **·** Aleksandras Michailovičius **·** Ivanas I **·** Simeonas Išdidusis **·** Ivanas II **·** Dmitrijus Donietis **·** Vasilijus I **·** Vasilijus II |
|  |
| Carai | 

 Ivanas III **·**  Vasilijus III **·**  Ivanas IV **·**  Simeon Bekbulatovich **·**  Ivanas IV (antras kartas)  **·** Fiodoras I **·**  Borisas Godunovas **·**  Fiodoras II **·**  Dmitrijus Apsišaukėlis **·**  Vasilijus IV **·**  Vladislovas VI (formaliai) **·**  Michailas I **·**  Aleksejus I **·**  Fiodoras III **·**  Ivanas V ir Petras I  |
|  |
| Imperatoriai | 

 Petras I **·**  Jekaterina I **·**  Petras II **·**  Ana I **·**  Ivanas VI **·**  Jelizaveta **·**  Petras III **·**  Jekaterina II **·**  Pavelas I **·**  Aleksandras I **·**  Nikolajus I **·**  Aleksandras II **·**  Aleksandras III **·**  Nikolajus II  |

 |